Markii uu Rasuulku SCW Makka u soo dhowaaday oo uu marayo Juxfa agteeda ayaa waxaa u yimid adeerkiis Cabbaas binu Cabdimudhalib, ka dibna hore ayey u sii socdeen Rasuulka SCW iyo ciidankiisu, markii ay marayaan meesha la yiraahdo Abwaa' ayaa waxaa u yimid ina adeerkiis Abuu Sufyaan binu Xaarith binu Cabdimudhalib iyo ina eedadiis Cabdullaahi binu abii Umaya, markaas ayuu Rasuulkku SCW ka jeestay labadoodii maxaa yeelay markii Makka la joogay ayey aad u dhibi jireen Rasuulka SCW iyo islaamka, markaas ayey Rasuulka SCW xaaskiisii Ummu Salama ku tiri "ha ka dhigin ina adeerkaa iyo ina eeddahaa dadka kuwa ugu ayaan daran", Calina wuxuu la hadlay abuu Sufyaan oo ku yiri "dhinaca Rasuulku SCW u jeedo inta ad uga timaaddid ku dheh sidii ay Nabi Yuusuf ku dheheen walaalihiis oo kale;
